หลังจากดูหนังเสร็จ ไม่รู้จะทานอะไรดี เดินไปเดินมาเลยมาจบที่โอบองแปงจนได้ค่ะ ที่ตั้งที่ใหม่หลังจากห้างสร้างเสร็จตั้งอยู่ที่ชั้น 2 ข้างๆร้านบาสกิ้นรอบบิ้นส์ค่ะ หาไม่ยากแน่นอน

ภายในร้านมีที่นั่งแบบทั้งเค้าน์เตอร์ โต๊ะ และโซฟา คนค่อนข้างเยอะเลยค่ะ มีคนนั่งทำงานเต็มเลย แถมร้านยังอยู่ใต้จอ LCD ของห้างอีกต่างหาก บรรยากาศเลยไม่ค่อยสงบเท่าไรค่ะ

เดินมาดูเมนูที่เค้าน์เตอร์ อืมม เบเกอรี่น่าทานเยอะแยะเลย พนักงานเองก็ดูบริการสุภาพ น่ารักจัง มีการขอโทษที่ลูกค้าคนข้างหน้าใช้เวลานานด้วย แถมแนะนำโปรโมชั่นสำหรับลูกค้าทรูหรือเอไอเอสด้วย เสียดายไม่ได้ใช้ทั้งคู่เลยอดได้ฟรีเลย มาดูกันดีกว่าค่ะว่าสั่งอะไรไปบ้าง

ซุปครีมเห็ดใส่ถ้วยขนมปัง(125 บาท) ซุปครีมเห็ดอุ่นๆเสิร์ฟกับขามปังที่มาแบบถ้วย มีฝาเปิดอีกต่างหาก หน้าตาเก๋ เหมาะกับการถ่ายรูปเก็บไว้มากค่ะอิอิ รสชาติซุปอร่อยดีค่ะ หอม เข้มข้นใช้ได้ สามารถฉีกขนมปังทานคู่ไปกับซุปได้ด้วย แต่คุณน้องบอกว่าขนมปังก้นตื้น เลยรู้สึกน้อยไปหน่อย ถ้าใส่ถ้วยอาจจะได้เยอะกว่านี้ก็ได้ ยังมีบ่นต่ออีกว่าขนมปังแอบเหนียวเลยทานไม่หมดด้วยค่ะ????

อีกเมนูนึงคือ Bacon Sun Dried Tomato with Feta Cheese Sandwich(160 บาท) เบเกิลชิ้นใหญ่ตัดครึ่ง ข้างในประกอบด้วยเบคอนทอดกรอบ แตงกวา ผักกาด มะเขือเทศ เฟต้าชีส กัดเข้าไปคำแรกได้รสชาติแตงกวาสดๆ กรุบๆก่อนเลย รู้สึกได้ถึงความเฮลตี้สุดๆเลยค่ะ???? พอทานทั้งหมดแล้วรสชาติอร่อยมากค่ะ ได้ทั้งผักและเบคอนคราวเดียวกัน จริงๆทางร้านก็มีส้อมกับมีดมาให้ แต่แนะนำใช้มือหยิบกัดเอาเลยดีกว่าค่ะ อร่อยเต็มคำแน่นอนค่ะ!

สรุปนะคะ เป็นร้านเบเกอรี่ในห้างที่สามารถแวะนั่งพักได้ เบเกอรี่อร่อย พนักงานบริการสุภาพ ยิ้มแย้ม  ถ้ามีเวลารับรองแวะมาอีกแน่นอนค่ะ!